open-index/open-wikipedia-markdown huggingface dataset:
Նախիջևանի արական հոգևոր դպրոց

**Նախիջևանի արական հոգևոր դպրոց**, հայկական արակա հոգևոր կրթական հաստատություն Ռուսական կայսրության կազմում գտնվող Երևանի նահանգի Նախիջևան քաղաքում։

## Պատմություն
Արական հոգևոր դպրոցը բացվել է 1850 թվականին։ 1866-1867, 1885-1886, 1896-1905 թվականներին տարբեր պատճառներով փակվել է։ Կրթօջախը գործել է մինչև 1917 թվականը։

Սկզբում եղել է միադաս, այնուհետև դարձել երկդասյա և երկսեռ դպրոց։ Յուրաքանչյուր տարի այն հաճախել են 50-ից 200 աշակերտ։

Ունեցել է գրադարան, որտեղ եղել է շուրջ 900 կտոր գիրք։

Դպրոցի տեսուչ Սերգեյանի կողմից գրադարանին կից բացվել է նաև հանքաբանական թանգարան։

## Տես նաև
*Նախիջևան (քաղաք)
*Նախիջևանի հոգևոր դպրոց
*Նախիջևանի քաղաքային գավառական ուսումնարան
*Նախիջևանի օրիորդաց դպրոց

## Ծանոթագրություններ

Կատեգորիա:Հայկական հոգևոր դպրոցներ
Կատեգորիա:Ցարական Ռուսաստանի տիրապետության ներքո գործած հայկական դպրոցներ
Կատեգորիա:Նախիջևանի հայկական կրթօջախներ
Կատեգորիա:Հայկական արական դպրոցներ
Կատեգորիա:Նախիջևան (քաղաք)
Սերգեյ Կոժան

**Սերգեյ Կոժան** (, ), լատվիացի ֆուտբոլիստ, «Ռիգա» ակումբի կիսապաշտպան։

## Ակումբային կարիերա
Սերգեյ Կոժանն իր երիտասարդական կարիերան անցկացրել է «Սկոնտոյում»։ Պրոֆեսիոնալ կարիերան սկսել է 2005 թվականին Ռիգայի «Սկոնտո» ակումբում, որտեղ հանդես է եկել չորս մրցաշրջան՝ մասնակցելով 51 խաղի և խփելով հինգ գոլ։ 2009 թվականին իր թիմակից Իվան Լուկյանովի հետ տեղափոխվել է լեհական «Լեխիա» (Գդանսկ) ակումբ։ «Լեխիայի» կազմում անցկացրած առաջին մրցաշրջանում մասնակցել է 18 խաղի և խփել մեկ գոլ։ Ընդհանուր առմամբ նա անցկացրել է երեք մրցաշրջան Էքստրալիգայում՝ մասնակցելով 42 խաղի և խփելով մեկ գոլ։ 2012 թվականի մայիսի 24-ին հայտարարվել է, որ Կոժանը հեռացել է ակումբից։ Նա դարձել է ազատ գործակալ և 2012 թվականի հոկտեմբերի 13-ին տեղափոխվել բելառուսական «Շախտյոր» (Սոլիգորսկ) ակումբ՝ կնքելով պայմանագիր մինչև մրցաշրջանի ավարտը։ 2012 թվականին «Շախտյորը» դարձել է Բելառուսի փոխչեմպիոն։ 2013 թվականի մարտին Կոժանը միացել է բելառուսական մեկ այլ ակումբի՝ «Սլավիա Մոզիրին»։ Նա մասնակցել է ակումբի հինգ խաղերին առաջնությունում, ինչից հետո հեռացել է անձնական պատճառներով։ 2013 թվականի օգոստոսին Սերգեյ Կոժանը վերադարձել է «Սկոնտո»։ 2014 թվականի օգոստոսին հեռացել է Ռիգայի ակումբից ֆինանսական դժվարությունների և աշխատավարձը չվճարման պատճառով։ 2014 թվականի օգոստոսի 7-ին հայտարարվել է, որ Կոժանը տեղափոխվել է լեհական «Տիխի» ակումբ։ Հետագայում նա հանդես է եկել լիտվական «Շյաուլյայ», լեհական «Բիտովիա», լատվիական «Սպարտակ» (Յուրմալա) և «Ռիգա» ակումբներում։

## Կարիերան հավաքականում
Սերգեյ Կոժանը հանդես է եկել Լատվիայի մինչև 17 տարեկանների և մինչև 21 տարեկանների հավաքականներում, բայց ազգային հավաքական չի հրավիրվել։

## Ձեռքբերումներ
* Լատվիայի փոխչեմպիոն – 2000, 2001, 2005, 2013
* Լատվիայի բրոնզե մեդալակիր – 2006, 2008
## Ծանոթագրություններ

## Արտաքին հղումներ
* Ֆուտբոլիստի էջը footballdatabase.eu կայքում
* 
* 

Կատեգորիա:Լատիշ ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Մեա Ալլան

**Մեա Ալլան** (անուն ծննդյան պահին` **Մարի Էլեոնոր Ալլան**, ), շոտլանդացի լրագրող, գրող, որն աշխատել է *Glasgow Herald*-ում։  1943 թվականին գրել է «Սրտի փոփոխություն» (1943) վեպը։ 1967 թվականին բուսաբաններ Ուիլյամ Հուքերի և Ջոզեֆ Դալթոն Հուքերի մասին գրելու համար նրան շնորհվել է Լևերհուլմի հետազոտական կրթաթոշակ։

## Կենսագրություն
Մեա Ալլանը կրթություն է ստացել Գլազգոյի *Park School*-ում և բեմական խոսքի և դրամատիկական արվեստի կենտրոնական դպրոցում։ Նա աշխատել է *Glasgow Herald* թերթում։ Երկրորդ համաշխարհային պատերազմի սկսելուց հետո Ալլանը դարձավ առաջին կին զինվորական թղթակիցը, որը հավատարմագրված էր Մեծ Բրիտանիայի Զինված ուժերի շտաբում և Ֆլիթ-սթրիթում կանանց մասին նորությունների առաջին խմբագիրն էր։

Մի շարք գրքերի հեղինակ է, այդ թվում ֆանտաստիկայի ժանրի։ 1943 թվականին գրված նրա վեպերից մեկը «Change of Heart»` «Սրտի փոփոխություն», վերաբերում է այլընտրանքային պատմության ժանրին, որտեղ դաշնակիցները հաղթում են Երկրորդ համաշխարհային պատերազմում, բայց նրանց սպառնում է վերածնված նացիզմը։

1999 թվականի հունիսի 14-ին *BBC Radio*-ով հեռարձակվեց «Սրտի փոփոխություն» ռադիոպիեսը (սցենարիստ և ռեժիսոր Ֆելիսիտի Գուդոլ), որտեղ ուսումնասիրվում է Մեա Ալլենի կյանքը և ստեղծագործությունները։ Այն Անգլիայի կին լրագրող նորարարներին նվիրված շարքի երեք ռադիոպիեսներից մեկն էր։

## Անձնական կյանք
Ալանը մահացել է 1982 թվականին, Անգլիայի Վալբերսվիկ ծխական համայնքում։ Նրա ստեղծագործությունների ժողովածուն նվիրաբերվել է Յորքի համալսարանի Պատմական պուրակների և այգիների պահպանման կենտրոնին։ Կայսերական ռազմական թանգարանի Փաստաթղթերի բաժնում պահվում են նաև նրա այլ գրքեր։ 1999 թվականին Ֆելիսիթի Գուդալը Ալլանի կյանքի և գործունեության մասին BBC ռադիոկայանով ներկայացրել է «Սրտի փոփոխություն» ռադիոպիեսը։

## Երկեր
* *Lonely* (1942, novel)
* *Change of Heart* (1943, novel)
* *Rose Cottage* (1961)
* *The Tradescants: Their Plants, Gardens and Museum 1570-1662* (1964)
* *The Hookers of Kew 1785-1911* (1967)
* *Tom's Weeds: The Story of Rochford's and their House Plants* (1970)
* *Fison's Guide to Gardens in England, Scotland, Ireland and Wales* (1970)
* *Palgrave of Arabia: The Life of William Gifford Palgrave, 1826-88* (1972)
* *E. A. Bowles & his garden at Myddelton House (1865-1954)* (1973)
* *Plants that Changed Our Gardens* (1974)
* *Gardens of East Anglia* (1975)
* *Darwin and His Flowers: The Key to Natural Selection* (1977)
* *The Gardener's Book of Weeds* (1978)
* *Weeds: The Unbidden Guests in our Gardens* (1978)
* *The Family of Flowers* (1979)
* *William Robinson, 1838-1935: Father of the English Flower Garden* (1982)

## Ծանոթագրություններ

Կատեգորիա:20-րդ դարի բրիտանացի կին գրողներ
Կատեգորիա:Կին ռազմական թղթակիցներ
Կատեգորիա:Կին լրագրողներ
Կատեգորիա:Շոտլանդացի գրողներ
Կատեգորիա:Բրիտանացի լրագրողներ
Կատեգորիա:Բրիտանացի կին գրողներ
Նախիջևանի օրիորդաց դպրոց

**Նախիջևանի օրիորդաց դպրոց** (պաշտոնապես կոչվել է **Վարդանանց դպրոց**), հայկական օրիորդական հոգևոր կրթական հաստատություն Ռուսական կայսրության կազմում գտնվող Երևանի նահանգի Նախիջևան քաղաքում։

## Պատմություն
Օրիորդաց դպրոցը բացվել է 1872 թվականին։ Գործել է Նախիջևան քաղաքում գտնված Սուրբ Գևորգ եկեղեցուն կից։ 1885-1886, 1896-1905 թվականներին տարբեր պատճառներով փակվել է։ Կրթօջախը գործել է մինչև 1914-1915 թվականները։

Սկզբում եղել է միադաս, այնուհետև դարձել երկդասյա դպրոց։ 1913 թվականից դարձել էր հինգամյա երկսեռ դպրոց։ Յուրաքանչյուր տարի այն հաճախել են 50-ից 190 աշակերտ։

## Տես նաև
*Նախիջևան (քաղաք)
*Նախիջևանի հոգևոր դպրոց
*Նախիջևանի քաղաքային գավառական ուսումնարան
*Նախիջևանի արական հոգևոր դպրոց

## Ծանոթագրություններ

Կատեգորիա:Ցարական Ռուսաստանի տիրապետության ներքո գործած հայկական դպրոցներ
Կատեգորիա:Նախիջևանի հայկական կրթօջախներ
Կատեգորիա:Հայկական օրիորդաց դպրոցներ‎
Կատեգորիա:Նախիջևան (քաղաք)
Վանչե Շիկով

**Վանչե Շիկով** (, ), մակեդոնացի ֆուտբոլիստ, «Ակադեմիա Պանդևա» ակումբի պաշտպան։ Հանդես է եկել Մակեդոնիայի հավաքականի կազմում։

## Կարիերա
### Ակումբային
Վանչե Շիկովն իր ֆուտբոլային կարիերան սկսել է Կավադարցի քաղաքի «Տիկվեշ» թիմում։ 2002 թվականին տեղափոխվել է «Քսանտի» ակումբ, որտեղ անցկացրել է 55 խաղ և խփել երկու գոլ։ 2006 թվականին տեղափոխվել է Պիրեյոսի «Օլիմպիակոս», բայց նրա կազմում ոչ մի անգամ խաղադաշտ դուրս չի եկել՝ վարձավճարով հանդես գալով «Կերկիրա» (13 խաղ, չերս գոլ, որ խփել է 2007  թվականի փետրվարի 4-ին և ապրիլի 29-ին) և Կալամարիայի «Ապոլլոնում»։ Երեք տարի անցկացնելով Ախնայի «Էթնիկոսում»՝ Վանչե Շիկովը 2011 թվականի ամռանը տեղափոխվել է ուկրաինական «Վոլին», որտեղ եղել է թիմի ավագ։ Ակումբից հեռացել է 2014 թվականի  հունիսին որպես ազատ գործակալ։ 2014 թվականի հունիսի վերջին երկամյա պայմանագիր է կնքել ավստրիական «Աուստրիա» (Վիեննա) ակումբի հետ, որտեղ վերցրել է 4 համարը։

Հետագայում Վանչե Շիկովը հանդես է եկել ադրբեջանական «Նեֆթչի», մակեդոնական «Ռաբոտնիչկի», ղազախական «Տոբոլ» (ակումբից հեռացել է 2018 թվականի հուլիսին որպես ազատ գործակալ), ապա մակեդոնական «Ակադեմիա Պանդևա» ակումբներում։

### Հավաքականում
Մակեդոնիայի հավաքականի կազմում Վանչե Շիկովն անցկացրել է 27 խաղ և խփել երեք գոլ։ Առաջին գոլը խփել է Ռումինիայի հավաքականի դեմ խաղում 2010 թվականի հունիսի 2-ին (հաղթանակ 1:0 հաշվով), երկրորդը՝ Անդորրայի հավաքականի դեմ խաղում 2010 թվականի հոկտեմբերի 8-ին (հաղթանակ 2:0 հաշվով)։

## Ծանոթագրություններ

## Արտաքին հղումներ
* Ֆուտբոլիստի էջը ''Մակեդոնական ֆուտբոլ'' կայքում
* Ֆուտբոլիստի էջը «Վոլինի» պաշտոնական կայքում 

Կատեգորիա:Մակեդոնացի ֆուտբոլիստներ
Կատեգորիա:Հյուսիսային Մակեդոնիայի հավաքականի ֆուտբոլիստներ
Կատեգորիա:Վոլինի ֆուտբոլիստներ
Կատեգորիա:Աուստրիա Վիեննայի ֆուտբոլիստներ
Կատեգորիա:Ռաբոտնիչկիի ֆուտբոլիստներ
Կատեգորիա:Օլիմպիակոս Պիրեյոսի ֆուտբոլիստներ
Տոմիսլավ Էրցեգ

**Տոմիսլավ Էրցեգ** (, ), խորվաթ ֆուտբոլիստ, հարձակվող։

## Ակումբի կարիերա
Էրցեգն իր կարիերան սկսել է «Շիբենիկում» 1990 թվականին։ Հաջորդ տարի նա տեղափոխվել է Սպլիտի «Հայդուկ»։ «Հայդուկում» երեք մրցաշրջան անցկացնելուց հետո նա մեկնել է արտերկիր՝ խաղալով ազգային տարբեր լիգաներում Շվեյցարիայում, Գերմանիայում, Իտալիայում, Իսպանիայում, Թուրքիայում, Ճապոնիայում և Իսրայելում։ Տոմիսլավ Էրցեգը դարձել է Խորվաթիայի Առաջին լիգայի լավագույն ռմբարկու, երբ 2004/05 մրցաշրջանում «Ռիեկա» ակումբի կազմում դարձել է 17 գոլի հեղինակ։

2010 թվականի մայիսի արդյունքներով, երբ ավարտվել է Խորվաթիայի առաջնության 2009/10 մրցաշրջանը, Էրցեգն իր խփած 97 գոլով մրցաշարի պատմության մեջ ռմբարկուների ցանկում զբաղեցրել է հինգերորդ տեղը։

### Վիճակագրություն

## Կարիերան ազգային հավաքականում
Խորվաթիայի հավաքականում նորամուտը նշել է 1997 թվականի հունիսի 8-ին Կիրինի գավաթի խաղարկության՝ Ճապոնիայի հավաքականի դեմ խաղում (3։ 4)։ Հավաքականում անցկացրած վերջին հանդիպումը եղել է  1998 թվականի աշխարհի առաջնության որակավորման փուլ՝ Դանիայի հավաքականի դեմ խաղը (1:3), որն անցկացվել է 1997 թվականի դեկտեմբերի 10-ին։

### Գոլ հավաքականի համար

## Ծանոթագրություններ

## Արտաքին հղումներ
* 

Կատեգորիա:Անկոնայի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գրասհոպերի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լևանտեի ֆուտբոլիստներ
Կատեգորիա:Խորվաթ ֆուտբոլիստներ
Կատեգորիա:Խորվաթիայի հավաքականի ֆուտբոլիստներ
Կատեգորիա:Հայդուկ Սպլիտի ֆուտբոլիստներ
Կատեգորիա:Հարավսլավացի ֆուտբոլիստներ
Կատեգորիա:Շիբենիկի ֆուտբոլիստներ
Կատեգորիա:Պերուջայի ֆուտբոլիստներ
Կատեգորիա:Ռիեկայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
OpenVAS

**OpenVAS** (Open Vulnerability Assessment System, խոցելիության գնահատման բաց համակարգ, նախկին անունը GNessUs), ֆրեյմվորք, որը կազմված է մի քանի սերվիսներից և հավելվածներից, որոնք թույլ են տալիս որոնել և ցանցում գտնել թիրախի խոցելիությունը։

OpenVAS բոլոր ապրանքանիշները ազատ են։ Ծրագրերի մասերի մեծ մասը թողարկվում են GPL լիցենզիայով։

## Պատմություն
OpenVAS նախագիծը GNessUs անունով, սկսեց աշխատել որպես խոցելիություն հայտնաբերող ծրագիր բաց ներքին Nessus կոդով, որը մշակվել է Tenable Network Security ընկերության կողմից, սակայն 2005 թվականին ընկերությունը որոշեց փակել ներքին կոդը և դարձնել այն փակ ծրագրային ապահովում։ OpenVAS-ը սկզբնական շրջանում ներկայացվել է եղել  Portcullis Computer Security-ին, իսկ հետո Slashdot ընկերությանը։ Ներկա պահին ծրագիրը պատկանում է Greenbone Networks GmbH գերմանական ընկերությանը։

OpenVAS նախագիծը ներկա պահին ապահովվում է Software in the Public Interest։

## Փաստաթղթավորում
thumb|The OpenVAS 8 կառուցվածք
OpenVAS-ի պրոտոկոլի կառուցվածքը մանրամասն փաստաթղթավորված է։

## Ծանոթագրություններ

## Արտաքին հղումներ
* OpenVAS-ի պաշտոնական կայք
* OpenVAS-ի օգտատերերի ռուսական խումբ 
* Nessus և NexPose տեստավորում

Կատեգորիա:Ազատ ծրագրային ապահովում
Կատեգորիա:C-ով գրված ծրագրաշարեր
Կատեգորիա:2005 մշակված ծրագրային ապահովում
Ցղնայի ծխական դպրոց

**Ցղնայի ծխական դպրոց**, հայկական ծխական կրթական հաստատություն Ռուսական կայսրության կազմում գտնվող Երևանի նահանգի Ցղնա գյուղում։

## Պատմություն
Ծխական դպրոցը բացվել է 1860-1861 թվականներին։ 1885-1886, 1896-1905 թվականներին տարբեր պատճառներով փակվել է։ Կրթօջախը գործել է մինչև 1917 թվականը։ Դպրոցը կրթական գործունեություն է ծավալել Սուրբ Աստվածածին վանքի հյուսիսարևելյան կողմում կառուցված դպրոցի շենքում։

Սկզբում եղել է միադաս, այնուհետև դարձել երկդասյա և երկսեռ դպրոց։ Յուրաքանչյուր տարի այն հաճախել են 60-ից 90 աշակերտ։

Ցղնայի ծխական դպրոցում դասավանդել է Բաղդասար Քրիշչյանը, Բաղդասար Տեր-Օհանյանը, Բարդուղիմեոս Հարությունյանը և ուրիշներ։

Ծխական դպրոցից բացի նույն շենքում 1896-1897 թվականներից մինչև 1905 թվականը գործել է նաև մեկ այլ պետական դպրոց։

## Տես նաև
*Ցղնա (գյուղ)
*Ցղնայի օրիորդաց դպրոց

## Ծանոթագրություններ

Կատեգորիա:Ցարական Ռուսաստանի տիրապետության ներքո գործած հայկական դպրոցներ
Կատեգորիա:Նախիջևանի հայկական կրթօջախներ
Կատեգորիա:Հայկական ծխական դպրոցներ
Կատեգորիա:Ցղնա գյուղ
Ցղնայի օրիորդաց դպրոց

**Ցղնայի օրիորդաց դպրոց**, հայկական օրիորդական կրթական հաստատություն Ռուսական կայսրության կազմում գտնվող Երևանի նահանգի Ցղնա գյուղում։

## Պատմություն
Ծխական դպրոցը բացվել է 1880-1882 թվականներին։ 1885-1886, 1896-1904 թվականներին տարբեր պատճառներով փակվել է։ Կրթօջախը գործել է մինչև 1910 թվականը։

Դպրոցն ունեցել է երկու բաժանմունք, որտեղ յուրաքանչյուր տարի սովորել են 20-ից 40 աշակերտուհի։

## Տես նաև
*Ցղնա (գյուղ)
*Ցղնայի ծխական դպրոց

## Ծանոթագրություններ

Կատեգորիա:Ցարական Ռուսաստանի տիրապետության ներքո գործած հայկական դպրոցներ
Կատեգորիա:Նախիջևանի հայկական կրթօջախներ
Կատեգորիա:Հայկական օրիորդաց դպրոցներ
Մատեո Պավլովիչ

**Մատեո Պավլովիչ** (, ), խորվաթ ֆուտբոլիստ, «Անժե» ակումբի պաշտպան։

## Ակումբային կարիերա
Մատեո Պավլովիչը ֆուտբոլով զբաղվել սկսել է Զագրեբի «Դինամոյի» դպրոցում, այնուհետև տեղափոխվել է «Զագրեբի» համակարգ, որի հիմնական թիմում նորամուտը նշել է 2008 թվականին։ 2012 թվականի դեկտեմբերի 17-ին Պավլովիչը տեղափոխվել է Բրեմենի «Վերդեր», սակայն չի կարողացել ամրապնդվել թիմի հիմնական կազմում և մեկ տարի անց վարձավճարով տեղափոխվել է  «Ֆերենցվարոշ»։ Առաջին վարձավճարային պայմանագրի ժամկետի ավարտից հետո Պավլովիչը վարձավճարային նոր պայմանագիր է կնքել մինչև 2014-2015 մրցաշրջանի ավարտ։ 2015 թվականին դարձել է լիգայի գավաթակիր և Հունգարիայի գավաթակիր։

## Կարիերան հավաքականում
Մինչև 17 տարեկանների մակարդակում Պավլովիչը խաղացել է Բոսնիա և Հերցեգովինայի երիտասարդական հավաքականի կազմում, բայց հետո սկսել է խաղալ Խորվաթիայի հավաքականում։ Խորվաթիայի երիտասարդական հավաքականի կազմում անցկացրել է 10 հանդիպում և մասնակցել 2013 թվականի Եվրոպայի պատանեկան առաջնության ընտրական մրցաշարին։

## Ձեռքբերումներ
* Հունգարիայի լիգայի գավաթակիր – 2015
* Հունգարիայի գավաթակիր – 2014/15

## Ծանոթագրություններ

## Արտաքին հղումներ
* 

Կատեգորիա:Ամիենի ֆուտբոլիստներ
Կատեգորիա:Անժեի ֆուտբոլիստներ
Կատեգորիա:Բոսնիա և Հերցեգովինայի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Դինամո Զագրեբի ֆուտբոլիստներ
Կատեգորիա:Զագրեբի ֆուտբոլիստներ
Կատեգորիա:Խորվաթ ֆուտբոլիստներ
Կատեգորիա:Ռիեկայի ֆուտբոլիստներ
Կատեգորիա:Վերդերի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆերենցվարոշի ֆուտբոլիստներ
Ինտիմ թատրոն

**Ինտիմ թատրոն** (, ), շվեդական թատրոն, որը գոյություն է ունեցել Ստոկհոլմում, 1907-1910 թվականներին։ Ստեղծվել է դերասան Ավգուստ Ֆալկի (1882-1938) և դրամատուրգ Յուհան Ավգուստ Ստրինդբերգի (1849-1912) կողմից։ Այս թատրոնի համար Ստրինդբերգն ստեղծել է «կամերային» պիեսներ, ինչպես օրինակ, «Դժբախտություն», «Հավալուսն» գործերը։

«Ինտիմ թատրոն» է հիմնվել նաև 1910 թվականին, Վսևոլոդ Մեյերխոլդի և Նիկոլայ Կուլբինի կողմից։

Այս թատրոնում Կասյան Գոլեյզովսկին 1916 թվականին բեմադրել է «Հարսնացուի ընտրությունը» և «Այծի ոտք» ներկայացումները։

Լիտեյնու պետական դրամատիկական թատրոնը կոչվել է «Լիտեյնի ինտիմ» (1913)։

«Արևի երեխաները» պիեսը բեմադրվել է Վիեննայի «Ինտիմ թատրոնում», 1907 թվականին։

## Տես նաև
* Կամերային թատրոն
* 1959 թվականին էկրան է բարձրացվել «Ինտիմ զրույց» ֆիլմը, որն առաջադրվել է Օսկար մրցանակի և որտեղ խաղում էին Դորիս Դեյը և Ռոք Հադսոնը։

## Ծանոթագրություններ

Կատեգորիա:Թատրոնի ժանրեր
Մարտին Գալստյան

**Մարտին Արտաշեսի Գալստյան** (), Հայաստանի Կենտրոնական բանկի նախագահ։

## Կրթություն
* 1994-1999 թթ. Երևանի պետական համալսարան, Տնտեսագիտության ֆակուլտետ
* 1999-2002 թթ. Երևանի պետական համալսարան, ասպիրանտուրա, տնտեսագիտության թեկնածու
* 2009-2010 թթ. Ջոն Ֆ. Քենեդու անվան Կառավարման Դպրոց, Հարվարդի Համալսարան, Հանրային կառավարման մագիստրոս

## Աշխատանքային գործունեություն
* 1998-2015 թթ.	Հայաստանի կենտրոնական բանկի Ֆինանսական գործառնությունների վարչություն. դիլեր, պորտֆելի կառավարիչ, բաժնի պետ, Վիճակագրության վարչություն,
* 2015-2018 թթ.	Դիլիջանի ուսումնահետազոտական կենտրոնի ղեկավար
* 2018-2020 թթ․	Հայաստանի կենտրոնական բանկի խորհրդի անդամ
* 2020 թվականի ապրիլի 17-ին Ազգային Ժողովի կողմից ընտրվել է Հայաստանի Կետնրոնական բանկի նախագահ։

## Ընտանիք
Ամուսնացած է, ունի երեք երեխա։

## Ծանոթագրություններ

Կատեգորիա:ԵՊՀ շրջանավարտներ
Կատեգորիա:ՀՀ Կենտրոնական բանկի խորհրդի անդամներ
Կատեգորիա:ՀՀ Կենտրոնական բանկի նախագահներ
Կատեգորիա:Հայ հասարակական գործիչներ
Հեմոֆիլիայի համաշխարհային օր

thumb|«Հեմոֆիլիայի օրվա» պատկերանշան|link=Special:FilePath/Հեմոֆիլիայի համաշխարհային օր.jpg
**Հեմոֆիլիայի համաշխարհային օր** (), միջազգային օր, որն ամբողջ աշխարհում նշվում է ամեն տարի՝ ապրիլի 17-ին։ «Հեմոֆիլիայի օրը» ոչ աշխատանքային օր չէ, եթե, ըստ տարվա, չի համընկնում հանգստյան օրերի հետ։

## Պատմություն
Առաջին անգամ «Հեմոֆիլիայի համաշխարհային օրը» նշվել է 1989 թվականին։

Միջազգային օրվա անցկացման նախաձեռնությունը պատկանում է միանգամից երկու հայտնի միջազգային կազմակերպությունների՝ «Առողջապահության համաշխարհային կազմակերպությանը» և «Հեմոֆիլիայի համաշխարհային ֆեդերացիային» (WFH): Ապրիլի 17-ը որպես «Հեմոֆիլիայի օր» անցկացնելու համար կազմակերպիչներն ընտրել են ոչ պատահական. սա յուրօրինակ հարգանքի տուրք է Հեմոֆիլիայի համաշխարհային ֆեդերացիայի հիմնադիր Ֆրենկ Շնայբելին, որը ծնվել է հենց այդ օրը։

«Հեմոֆիլիայի համաշխարհային օրը», «Առողջապահության համաշխարհային կազմակերպության» և «Հեմոֆիլիայի համաշխարհային ֆեդերացիայի» մտահղացմամբ, նպատակ ունի համաշխարհային հանրության, առողջապահության ոլորտի քաղաքական գործիչների, պաշտոնյաների և շարքային բժշկական անձնակազմի ուշադրությունը հրավիրել այն խնդիրների վրա, որոնց ամեն օր բախվում են հեմոֆիլիայով հիվանդները, և բարձրացնել նրանց իրազեկությունը արյան մակարդման գործընթացի խախտման հետ կապված այդ ժառանգական հիվանդության մասին։

«Հեմոֆիլիայի համաշխարհային օրը» ամեն տարի նշվում է նոր կարգախոսով, որը շեշտը դնում է հեմոֆիլիայի հետ կապված այս կամ այն խնդրի վրա։ Այսպես, 2009 թվականին այդ օրվա կարգախոսն էր՝ «Բուժենք միասին» (կամ «Միասին մենք հոգ ենք տանում»), իսկ 2011 թվականին՝ «Քո օգնությունը մեզ շատ է պետք»։ Հեմոֆիլիայի համաշխարհային ֆեդերացիայի բժշկական հարցերով փոխնախագահ Էլիսոն Սթրիթը մանրամասն նկարագրել է, թե ինչ են նշանակում այդ բառերը. «Հեմոֆիլիայով հիվանդների կարիքները համակողմանիորեն բավարարելու համար անհրաժեշտ է արդյունավետորեն կիրառել արյունաբանների, օրթոպեդների, ատամնաբույժների, ֆիզիոթերապևտների, հոգեբանների, սոցիալական ոլորտի աշխատակիցների ջանքերի համակարգման հետ աշխատանքի միջդիսցիպլինար սկզբունքը»։

«Առողջապահության համաշխարհային կազմակերպության», «Հեմոֆիլիայի համաշխարհային ֆեդերացիայի», «Հեմոֆիլիայով հիվանդների հասարակության», գիտնականների և բժիշկների ջանքերի շնորհիվ հեմոֆիլիայի ախտորոշումը դադարել է մահվան դատավճիռ համարվել, բայց նաև վաղ է խոսել հիվանդության նկատմամբ վերջնական հաղթանակի մասին։

## Ծանոթագրություններ

## Տես նաև
* Առողջության համաշխարհային օր
* Կույրերի միջազգային օր
* Խուլերի միջազգային օր

## Արտաքին հղումներ
* Հեմոֆիլիայի համաշխարհային օր
* «World Hemophilia Day» 

Կատեգորիա:Ապրիլի 17
Կատեգորիա:Առողջապահություն
Կատեգորիա:Արյան հիվանդություններ
Կատեգորիա:Միջազգային օրեր
Ռոք Լի

**Ռոք Լի** (), մանգայի հերոս, որը ստեղծվել է Մասաշի Քիշիմոտոյի կողմից։ Հանդես է գալիս անիմե սերիալներում։ Քիշիմոտոն նրան համարում է իր սիրելի կերպարը և ի սկզբանե նրան ստեղծել է որպես մարդկային թուլությունների խորհրդանիշ։ Անիմեում և մանգայում Լին նինջա է, որը Կոնոհագ գյուղից է և համարվում է Գայի թիմի անդամ, որի մնացած անդամներն են Նեյջի Հյուգան և Տեն Տենը։ Չկարողանալով օգտագործել նինջա տեխնիկաների մեծ մասը, նա սովորում է նինջա տայջուցու տեխնիկան, որը նման է մարտարվեստին։ Լին երազում է դառնալ «մեծն նինջա», չնայած իր անհամապատասխանությանը։ Լին հայտնվել է «Նարուտո» տարբեր ստեղծագործություններում, այդ թվում՝ երրորդ և չորրորդ լիամետրաժ մուլտֆիլմերում, երրորդ OVA-ում, ինչպես նաև մի քանի տեսախաղերում։

Շատ անիմե հրատարակություններ Լիին համեմատել են Բրյուս Լիի հետ, իսկ Anime News Network-ը Լիին անվանել է «հիմար թվացող կերպար»։ Լիի կերպարի հիման վրա ստեղծվել են բանալիների կախազարդեր, փափուկ խաղալիքներ և ներդիրներ։

## Կերպարի ստեղծում
Naruto Anime Profiles Episodes 1-37-ի մասին Shonen Jump ամսագրին տված հարցազրույցում Մասաշի Քիշիմոտոն հայտնել է, որ ամենաշատը վայելում է այդ կերպարին նկարելը։ Քիշիմոտոն նշել է, որ ի սկզբանե մշակել է Լիի կերպարը որպես մարդկային թուլությունների խորհրդանիշ, Սակուրա Հարունոյի կերպարի համար Քիշիմոտոն կերպարը ստեղծել է նույն սիմվոլիզմով։

## Անիմեում հայտնվելը
Ռոք Լին Կոնոհա գյուղի նինջաներից է, որը Մայթ Գայի թիմի անդամից է։ Լիի կամքի ուժը տեսնելով, Գայը հետաքրքրվել է նրանով և որոշել է օգնել տղային, օգտագործելով միայն տայջուցու տեխնիկան՝ իր նպատակներին հասնելու համար։ Լին կարծում է, որ նա կարող է գերազանցել այլ մարդկանց բնական տաղանդները քրտնաջան աշխատանքի շնորհիվ։ Ամբողջ ընթացքում նա փորձում է գերազանցել Նեյջի Հյուգային, որը համարվում է «հանճար»։ Լին առաջին անգամ անիմեում հայտնվել է թյունինի քննության ժամանակ։ Քննության ժամանակ նա կռվում է Սունագակուրե գյուղից Գաարայի հետ։ Մրցամարտում Լին օգտագործում է ութ դարպասի չակրան, սահմանափակելով չակրայի օգտագործման մարմնի կարողությունը, որը մեծացնում է իր բնական ունակությունները՝ առողջության հաշվին։ Չնայած նրա ջանքերին, Գաարան կշտամբում է Լիին՝ կոտրելով նրա ձախ ձեռքը և ոտքը, վիրավորելով Լիին այնպես, որ նա ստիպված է հրաժարվել նինջա դառնալուց։

Երբ Ցունադեն վերադառնում է գյուղ, հինգերորդ հոկագե դառնալու նպատակով, նա համաձայնում է վիրահատել Լիին։ Չնայած նրան, որ շանսը լինում է 50 և 50, Գայը Լիին հորդորում է համաձայնել։ Վիրահատությունը անցնում է լավ, տղայի ձեռքը և ոտքը վերականգնվում է։ Վիրահատությունից անմիջապես հետո Լին միանում է Շիկամարու Նարայի թիմին և փորձում է կանգնեցնել Սասկեին փախչելու ծրագրից։

## Ծանոթագրություններ

Կատեգորիա:Նարուտոյի կերպարներ
Ալվարո Ռիկո

**Ալվարո Ռիկո Լադերա** (, ), իսպանացի դերասան։ Հայտնի է դարձել Նեթֆլիքս ընկերության «Էլիտա» երիտասարդական հեռուստասերիալում մարմնավորած Պոլոյի դերով։

## Գործունեություն
2011 թվականին սկսել է դերասանական գործունեությունը՝ խաղալով «Լա Սելեստինա» թատերական ներկայացման մեջ, իսկ նրա հեռուստատեսային առաջնելույթը կայացել է 2017 թվականին «Բժշկական կենտրոն» սերիալի դրվագներից մեկում։ 2017 թվականին խաղացել է նաև «Թավշյա հավաքածու» հեռուստասերիալում՝ մարմնավորելով Նիկոլասին։

2017 թվականի վերջին հայտարարվել է, որ նա կդառնա Նեթֆլիքսի «Էլիտա» իսպանական հեռուստասերիալի գլխավոր հերոսներից մեկի՝ Պոլոյի դերակատարը։ Հեռուստասերիալում նրա հիմնական խաղընկերներն են Միգել Էռանը և Էսթեր Էքսպոսիտոն, որի հետ նա սիրավեպ է ունեցել։ Սերիալում նա խաղացել է բիսեքսուալ երիտասարդ տղայի դեր, որը սիրային եռանկյունու մեջ է Կառլայի (Էքսպոսիտո) և Քրիստիանի (Էռան) հետ։

## Ծանոթագրություններ

Կատեգորիա:21-րդ դարի դերասաններ
Կատեգորիա:Իսպանացի դերասաններ
Կատեգորիա:Իսպանացի երգիչներ
Կատեգորիա:Իսպանացի մոդելներ
Բուջիբա

**Բուջիբա** (մալթայերեն՝ **Buġibba**), քաղաք Մալթայի հյուսիսային մասում, Սբ. Պողոս ծովածոցի ափին։ Իր մեծաթիվ հյուրանոցներով, ռեստորաններով, բարերով, ակումբներով, խաղատներով զբոսաշրջային գրավիչ այցելավայր է և առողջարան։

## Պատմություն
Մալթայի պատմության նախապատմական շրջանի տարքսինյան փուլում (3150-2500 թթ. մ. թ. ա.) ներկայիս Բուջիբայի տեղում կառուցվել է մի ոչ մեծ տաճար, որը 1920-ական թվականներին իրականացրած հնագիտական պեղումների արդյունքում հայտնաբերել և ուսումնասիրել են մալթացի հնագետ Թեմիստոկլես Զամմիտը և Լ. Ջ. Ափտոն-Ուեյնը։ Տաճարի ավերակները ներկայումս գտնվում են *Qawra*  հյուրանոցի տարածքում։ 1950-ական թվականներին իրականացված հնագիտական նոր պեղումների արդյունքում հայտնաբերվել են նաև նախապատմական վերոնշյալ ժամանակների խեցեղեն իրեր։

Մոտավորապես 1715 թվականին Սուրբ Հովհանեսի ասպետական ուխտը ծովեզրը պաշտպանելու նպատակադրումով Բուջիբայում մարտկոց է կառուցել, որից մինչև մեր օրերն են հասել միայն հիմնամասն ու խրամը։
 
1960-ական թվականներից Բուջիբան սկսել է բուռն թափով աճել ու զարգանալ։ 1970-1980-ական թվականներին շահագործման են հանձնվել մի շարք հյուրանոցներ և զբոսաշրջային այլ կառույցներ՝ քաղաքը վերածելով սիրված հանգստավայրի։ Բուջիբան առանձնապես գրավիչ է դարձել այն ուսանող երիտասարդների համար, ովքեր Մալթա են գալիս անգլերեն սովորելու նպատակով։ Զբոսանքի առավել ձգող վայրերն են գլխավոր հրապարակը, *Bay Square*-ը, ծովեզերյա առափնյակը՝ հետիոտնային ընդարձակ գոտիով։ Քաղաքում մեծ է գիշերային ակումբների, ռեստորանների, բարերի թիվը։

Բուջիբան Մալթայի Հանրապետության նախկին նախագահ Ջորջ Աբելայի և նախկին նախագահ ու վարչապետ, դոկտոր Էդվարդ Ֆենեկ Ադամիի ամառային կեցավայրն է։

## Պատկերասրահ

Lungomare Bugibba.jpg|Քաղաքի համայնապատկերը
Bugibba - Malta - panoramio.jpg|
Malta - St. Paul's Bay - Dawret il-Gzejjer - Ix-Xtajta ta' Bugibba 06 ies.jpg|
Malta - St. Paul's Bay - Dawret il-Gzejjer+Harbour 01 ies.jpg|
Bugibba harbour night Malta 4.jpg|Ծովեզերքը գիշերով
Bugibba hotel Dolmen Malta 7.jpg|Հնագույն տաճարի ավերակները
Malta bus 4 types.jpg|Տեսարան քաղաքից


## Ծանոթագրություններ

## Արտաքին հղումներ
* Alfie Guillaumier, *Bliet u Rħula Maltin* (Villes et villages maltais), Klabb Kotba Maltin, Malte, 2005.
*  Juliet Rix, *Malta and Gozo*, Brad Travel Guide, Angleterre, 2013.
* Alain Blondy, *Malte*, Guides Arthaud, coll. Grands voyages, Paris, 1997.

Կատեգորիա:Մալթայի բնակավայրեր
Կատեգորիա:Մալթայի քաղաքներ
Ջորջիա Մեյ Ջագեր

**Ջորջիա Մեյ Աիշա Ջագեր** (, ), նորաձևության անգլո-ամերիկացի մոդել։ Երաժիշտ Միք Ջագերի և մոդել Ջերի Հոլլի դուստրն է։

## Գործունեություն
2008 թվականին Ջագերը պայմանագիր է կնքել *Independent Models*-ի հետ, իսկ ներկայումս ներկայացնում է *TESS Model Management* գործակալությունը։ Նա առաջին անգամ հանդես է եկել Շանելի 2011 թվականի շոուի ընթացքում, որի փակողն է եղել։ Նա եղել է այնպիսի բրենդների և ապրանքանիշերի մոդել, ինչպես *[[Tommy Hilfiger]]*, *Hudson Jeans* (2009-2013), Շանել, *H&M*, *Miu Miu*, Վերսաչե, *Tom Ford* և *Vivienne Westwood*։ 2009 թվականին նա պայմանագիր է ստորագրել *Rimmel* կոսմետիկ ընկերության հետ։ Նույն 2009 թվականին Ջագերը *British Fashion Council*-ի Նորաձևության մրցանակի կողմից ճանաչվել է «Տարվա մոդել»։ Նա հանդես է եկել Թիերի Մյուգլերի «Angel» օծանելիքի գովազդում։

2014 թվականին Ջորջիա Մեյ Ջագերը հայտնվել է գերմանական ոսկերչական *Thomas Sabo’s Glam & Soul and Karma Beads ladies' collections* կոնցեռնի միջազգային ընկերությունում։ Ընկերության հիմնադրման մասին եղել է կարճ ֆիլմ, որի ռեժիսորը եղել է լուսանկարիչ Էլեն ֆոն Ունվերտը։

Ջագերը Քեյթ Մոսի, Նաոմի Քեմփբելի և Լիլի Դոնալդսոնի հետ մասնակցել է 2012 թվականի Ամառային օլիմպիական խաղերին՝ ներկայացնելով բրիտանական նորաձևությունը։

## Ծանոթագրություններ

## Արտաքին հղումներ
* 
* 

Կատեգորիա:21-րդ դարի ամերիկացի կանայք
Կատեգորիա:21-րդ դարի անգլիացի կանայք
Կատեգորիա:21-րդ դարի անգլիացիներ
Կատեգորիա:Բրիտանացի դերասանուհիներ
Կատեգորիա:Բրիտանացի մոդելներ
Կատեգորիա:Մոդելներ այբբենական կարգով
Ասա Ակիրա

**Ասա Աքիրա** ( ), ամերիկացի պոռնոգրաֆիկ դերասանուհի և մոդել։ 
մինի|Ակիրա Exxotica-ում, 2008
Դերասանուհու իրական անունը (ճապ. 朝) նշանակում է «առավոտ»։ «Ակիրա» կեղծանունը հայտնվել է նույն անունով ճապոնական մանգայից։

## Գործունեություն
Ակիրան ծնվել է Նյու Յորքում։ 6-ից 13 տարեկան հասակում բնակվել է Ճապոնիայում, որտեղ գնացել է ամերիկյան դպրոց։ Իր կարիերան սկսել է որպես նորաձևության մոդել, այնուհետև նկարահանվել է կանանց հետ մի քանի տեսարաններում, և 2008 թվականից սկսած  նկարահանվել է տղամարդկանց հետ պոռնոգրաֆիկ ֆիլմերում։ Նա առաջադրվել էր մի շարք մրցանակների՝ Դեյվիդ Աարոն Քլարկ *Փյուրե* ֆիլմում ունեցած դերակատարման համար։

2011 թվականին Ասան *Complex* ամսագրում զբաղեցրել է 6-րդ հորիզոնականները «Բոլոր ժամանակների 50 ամենաթեժ ասիացի պոռնոաստղերի» ցուցակում։

Նշանադրվել է պոռնոդերասան Ռոկո Ռիդի հետ։ 2012 թվականին դեկտեմբերին նա ամուսնացել է պոռնո դերասան և ռեժիսոր Թոնի Ռիբասի հետ։

2014 թվականի տվյալների համաձայն՝ Ասա Ակիրան նկարահանվել է 442 պոռնոգրաֆիկ ֆիլմում և 8 պոռնո ֆիլմի ռեժիսորն է եղել։

Ակիրան իրեն ֆեմինիստ է համարում։

## Ընտրված ֆիլմագրություն
* *Bombshell Bottoms 4* (2008)
* *Control Freaks* (2008)
* *Make Me Creamy 4* (2008)
* *Asian Fucking Nation 3* (2009)
* *Pure* (2009)
* *Asa Akira Is Insatiable* (2010)
* *Asian Booty* (2010)
* *Bootylicious Girls* (2010)
* *Buttwoman vs. Slutwoman* (2010)
* *Deep Anal Drilling 2* (2010)
* *Invasian 4* (2010)
* *Performers of the Year 2011* (2010)
* *Pornstar Superheroes* (2010)
* *Tori Black Is Pretty Filthy 2* (2010)
* *A.S.A Asian Sex Addict* (2011)
* *Asa Akira Is Insatiable 2* (2011)
* *Ass Worship 12* (2011)
* *Kagney Linn Karter is Relentless* (2011)
* *Mandingo Massacre 2* (2011)
* *Once You Go Black 6* (2011)
* *Performers of the Year 2012* (2011)
* *Seduction* (2011)
* *I Am Natasha Nice* (2012)

## Մրցանակներ և անվանակարգեր
աջից|մինի|235x235փքս| Ասա Ակիրան 2013 թվականին

* 2008՝ Rog Մրցանակ (Critic) Հաղթող - Տարվա աստղ
* 2009՝ XBIZ Մրցանակ - Տարվա նոր աստղ
* 2010՝ AVN Մրցանակ - Լավագույն դերասանուհի *Pure*
* 2010՝ AVN Մրցանակ - Լավագույն զույգ սեքս տեսարանում *Pure*
* 2010՝ AVN Մրցանակ - Լավագույն նոր աստղ
* 2010՝ AVN Մրցանակ - Ամենամոլեգին սեքս տեսարան *Pure*
* 2010՝ XRCO Մրցանակ - Միայնակ Ներկայացում, Դերասանուհի *Pure*
* 2011՝ AVN Մրցանակ - Լավագույնը երեք աղջիկներից սեքս տեսարաններում
* 2011՝ AVN Մրցանակ - Անալ սեքսի լավագույն տեսարան
* 2011՝ AVN Մրցանակ - Լավագույն Սեքս-Տեսարան
* 2012՝ XBIZ Մրցանակ - Անալ սեքսի լավագույն տեսարան
* 2012՝ AEBN VOD Մրցանակ - Տարվա ելույթ
* 2012՝ AVN Մրցանակ - Անալ սեքսի լավագույն տեսարան
* 2012՝ AVN Մրցանակ - Լավագույն սեքս սցենար
* 2012՝ AVN Մրցանակ - Լավագույն խմբային տեսարան աղջիկ/աղջիկ/տղաl
* 2012՝ AVN Մրցանակ - Լավագույն խմբային սեքս տեսարան
* 2013՝ AVN Մրցանակ - Լավագույն POV սեքս սցենար
* 2013՝ AVN Մրցանակ - Լավագույն սեքս տեսարան
* 2013՝ AVN Մրցանակ - Լավագույն խմբային տեսարան աղջիկ/աղջիկ/տղա
* 2013՝ AVN Մրցանակ - Տարվա կին դերասանուհի

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի մոդելներ
Կատեգորիա:Ամերիկացի ֆեմինիստներ
Կատեգորիա:Բեմական կեղծանուններ
Իտսան Էսկամիլյա

**Իտսան Էսկամիլյա Գեռերո** (, ), իսպանացի դերասան։ Հայտնի է դարձել Նեթֆլիքս ընկերության «Էլիտա» երիտասարդական հեռուստասերիալում մարմնավորած Սամուել Գարսիա Դոմինգուեզի դերով։

## Ֆիլմագրություն
### Հեռուստասերիալներ
* 2016՝ *«Վիկտոր Ռոս»*
* 2016՝ *«Վեց քույր»*
* 2016՝ *«Բժշկական կենտրոն»*
* 2017՝ *«Ճանապարհի վերջը»*
* 2017՝ *«Ժամանակի նախարարություն»*
* 2017՝ *«Հեռախոսավարուհիներ»*
* 2018-ներկա՝ *«[[Էլիտա (հեռուստասերիալ)|Էլիտա]]»*

### Ֆիլմեր
* 2019՝ *«Մոլորակ 5000»*

### Թատրոն
* 2017՝ *«Ամբողջ աշխարհին զուգահեռ»*

## Ծանոթագրություններ

Կատեգորիա:Թատրոնի դերասաններ
Կատեգորիա:Իսպանացի դերասաններ
Սուրբ Հովհաննես եկեղեցի (Տամբատ)

**Սուրբ Հովհաննես եկեղեցի**, հայկական առաքելական ավերված եկեղեցի ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Բաբեկի շրջանում՝ Նախիջևան քաղաքից և Արաքս գետից 5-6 կմ հեռավորության վրա։

## Պատմություն
Գտնվում էր պատմական Մեծ Հայքի Վասպուրական նահանգի Նախճավան գավառի Տամբատ գյուղի կենտրոնական հատվածում։

## Ճարտարապետություն

Կառուցվել էր 16-17-րդ դարերում։ Իրենից ներկայացնում էր քառասյուն գմբեթավոր բազիլիկ, որը վերակառուցվել էր ավելի վաղ ժամանակաշրջանում կառուցված եկեղեցու ավերակների վրա։ Արևմտյան ճակատին կցված էր քառամույթ հորինվածքով երկհարկանի և աղյուսաշեն զանգակատունը։

1878-1879 թվականներին եկեղեցու սրահի շրջապատը վերանորոգվել էր Բադալ Շահնազարյանի կողմից։ 1970-ական թվականներին եկեղեցու ծածկը և որմերի մեծ մասը քանդել էին տեղացի բնակիչները։ Այդ ժամանակ ամբողջությամբ կանգուն էր միայն աղյուսաշեն զանգակատունը։

1990-ական թվականներին կիսավեր էր։

## Տես նաև
* Վասպուրական
* Տամբատ

## Գրականություն

* Այվազյան Արգամ, «Նախիջևանի հայկական ճարտարապետության հուշարձաններ», Երևան, 1981.
* Երվանդ Լալայան, «Գողթն։ Օրդուբադի կամ Վերին Ագուլիսի ոստիկանական ­շրջան» Թիֆլիս, 1904

## Ծանոթագրություններ

Կատեգորիա:Օրդուբադի շրջանի վանքեր և եկեղեցիներ
ք
Կատեգորիա:Եկեղեցիներ այբբենական կարգով
Կատեգորիա:Ադրբեջանում ոչնչացված հայկական հուշարձաններ
Ալի Քոնջա

**Ալի Քոնջա** (, ), թուրք քաղաքական գործիչ։

## Կենսագրություն
Ավարտել է Անկարայի համալսարանի իրավաբանական ֆակուլտետը, 1972 թվականին քննություն է հանձնել կայմակամի համար։ Մինչև 1980 թվականի պետական հեղաշրջումը աշխատել է Թուրքիայի մի շարք շրջանների կայմակամայում։ Հեղաշրջումից երկու ամիս անց կրկին այդ պաշտոնը զբաղեցրել է Հասսի, Չյունգյուշի և Սյուրմենի շրջաններում։ Այնուհետև աշխատել է որպես իրավական հարցերով մենեջեր նահանգապետ Իլ Կոջաելիի մոտ։ Հեռանալուց հետո աշխատել է որպես իրավաբան։

1989 թվականին Քոնջան ընտրվել է Սոցիալ-դեմոկրատական ժողովրդական կուսակցության քաղաքային խորհրդի անդամ։ Որոշ ժամանակ անց ինքնակամ լքել է պաշտոնը և կուսակցությունից դուրս եկել 2015 թվականի հունիսին Քոնջան ընտրվել է Ժողովուրդների դեմոկրատական կուսակցությունից Ազգային մեծ ժողովի անդամ։ 2015 թվականի նոյեմբերին նույնպես առաջադրվել է խորհրդարանում, սակայն չի ընտրվել։

2015 թվականի օգոստոսի 28-ին Քոնջան նշանակվել է ԵՄ հարցերով նախարար։ Սեպտեմբերի 22-ին Ալի Քոնջան և զարգացման նախարար Մուսլյում Դողանը հրաժարական են տվել նախարարների պաշտոնից։ Հրաժարական տալուց հետո Դողանի և Քոնջայի հրավիրած մամուլի ասուլիսում նրանք հայտարարել են, որ հեռացել են կառավարությունում տարաձայնությունների պատճառով, ինչպես նաև, նրանց խոսքով, այդ պահին իշխող «Արդարություն և զարգացում» կուսակցությունն անտեսում է ժողովրդի ժողովրդավարական կամքը և պատերազմ է հրահրում երկրի հարավ-արևելքում։ Բացի այդ, Դողանը և Քոնջան դատապարտել են «Արդարություն և զարգացում» կուսակցությանը և նախագահ Ռեջեփ Թայիփ Էրդողանին մեղադրել են Սահմանադրությունը խախտելու մեջ։

## Ծանոթագրություններ

Կատեգորիա:Անկարայի համալսարանի իրավագիտության ֆակուլտետի շրջանավարտներ
Կատեգորիա:Անկարայի համալսարանի շրջանավարտներ
Կատեգորիա:Թուրք իրավաբաններ
Կատեգորիա:Թուրքիայի 25-րդ գումարման մեջլիսի պատգամավորներ
Կատեգորիա:Թուրքիայի քաղաքական գործիչներ
Կատեգորիա:Ժողովուրդների դեմոկրատական կուսակցության (Թուրքիա) անդամներ
Սուրբ Խորան եկեղեցի

**Սուրբ Խորան եկեղեցի**, հայկական առաքելական ավերված եկեղեցի էր, ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանի Դաստակ գյուղում՝ Տրունյաց ձորի ամենաստորին հատվածում։

## Պատմություն
Գտնվում էր պատմական Մեծ Հայքի Վասպուրական նահանգի Նախճավան գավառում։

## Ճարտարապետություն

Սուրբ Խորան եկեղեցին կառուցվել էր 12-13-րդ դարերում և գտնվում էր Դաստակ գյուղի հյուսիսային թաղամասում։ Առաջին անգամ հիշատակվում է 1552 թվականին։ Եկեղեցու Ճարտարապետը անհայտ է, ինչպես նաև այն պատվիրատուն և մեկենասը։ Սուրբ Խորան եկեղեցին  քառամույթ գմբեթավոր բազիլիկայի հորինվածք ուներ։ Որպես շինանյութ օգտագործվել էր ճեղքված քար և աղյուս։

Վերանորոգվել էր 17-րդ դարում։ Միակ մուտքը արևմտյան ճակատից էր։ Աբսիդը հնգանիստ էր։ Խորանի կողքերին ուներ մեկ զույգ ավանդատներ իրենց թաքստոցներով։

Եկեղեցու չորս մույթերի և ութ կիսամույթերի վրա վեր էր խոյանում աղյուսաշար գմբեթը, որը ուներ արաբական կամարներով ութ լուսամուտներ։ Արևմտյան ճակատում ունեցել էր արձանագրություններ։ Պատմական արձանագրություններում և գրավոր հիշատակություններում, որևէ տվյալ չի պահպանվել եկեղեցու որմնանկարների և պատկերաքանդակների մասին։ Եկեղեցու մուտքի շուրջը և մույթերի խոյակների վրա կային զարդաքանդակներ։ Շրջակայքում ունեցել է գերեզմանատուն, պարիսպ, որոնք այժմ քայքայված են։

## Տես նաև

* Որդուարի շրջան
* Վասպուրական
* Դաստակ (գյուղ)
* Սուրբ Թովմա առաքյալ վանք (Ագուլիս)

## Գրականություն

* Այվազյան Արգամ, «Նախիջևանի հայկական ճարտարապետության հուշարձաններ», Երևան, 1981.
* Երվանդ Լալայան, «Գողթն։ Օրդուբադի կամ Վերին Ագուլիսի ոստիկանական ­շրջան» Թիֆլիս, 1904

## Ծանոթագրություններ

Կատեգորիա:Օրդուբադի շրջանի վանքեր և եկեղեցիներ
ք
ք
Կատեգորիա:Եկեղեցիներ այբբենական կարգով
Կատեգորիա:Ադրբեջանում ոչնչացված հայկական հուշարձաններ
Լիկե Մարտենս

**Լիկե Էլիզաբեթ Պետրոնելա Մարտենս** (, ), հոլանդացի ֆուտբոլիստ, Բարսելոնայի կիսապաշտպան։ Եվրոպայի 2017 թվականի լավագույն ֆուտբոլիստ։ 2017 թվականի լավագույն ֆուտբոլիստուհին ՖԻՖԱ-ի վարկածով։

## Կարիերա
Պրոֆեսիոնալ կարիերան սկսել է 2009 թվականին Հերենվենի կազմում, 2010 թվականին տեղափոխվել է «ՎՎՎ Վենլո»։

2011/12 մրցաշրջանն անցկացրել է Լիեժի Ստանդարդում։ Բելգիական թիմի կազմում առաջին պաշտոնական խաղում խփել է երկու գնդակ՝ իր ակումբին ապահովելով հաղթանակ Բենեի Սուպերգավաթի խաղում։

2012 թվականից 2014 թվականը խաղացել է «Դույսբուրգ» ակումբում։

2014 թվականի սկզբին տեղափոխվել է Կոպպարբերգս/Գյոտեբորգ։ Թիմի գլխավոր մարզիչ Ստեֆան Ռենը իր սաներին համեմատել է մեկ այլ հոլանդացի ֆուտբոլիստուհու՝ Մանոն Մելիսի հետ։

2015 թվականի նոյեմբերին մեկ տարվա պայմանագիր է կնքել Շվեդիայի գործող չեմպիոն «Ռուսենգորդի» հետ։

2017 թվականին՝ Եվրոպայի առաջնությունից առաջ, պայմանագիր է կնքել Բարսելոնայի հետ։

## Հավաքական
2010 թվականին կիսել է Եվրոպայի մինչև 19 տարեկանների առաջնության լավագույն ռմբարկուի տիտղոսը գերմանացի Տուրիդ Կնաակի հետ։

2011 թվականի օգոստոսին Չինաստանի դեմ ընկերական խաղում նորամուտը նշեց առաջին հավաքականում։

2013 թվականին հավաքականի կազմում ընդգրկվել է Շվեդիայում կայանալիք Եվրոպայի առաջնությունում։

2015 թվականին աշխարհի առաջնություններում խփել է Նիդեռլանդների հավաքականի առաջին գնդակը։

Եվրոպայի 2017 թվականի առաջնությունում խփել է երեք գնդակ, նվաճել է ոսկե մեդալ և Ոսկե գնդակ ստացել մրցաշարի լավագույն խաղացողից և Բրոնզե խաղակոշիկից՝ դառնալով մրցաշարի երրորդ ռմբարկուն։ Լիկեն ունի նաև երկու արդյունավետ փոխանցում։

2019 թվականի աշխարհի առաջնությունում, որը տեղի է ունեցել հունիսին Ֆրանսիայում, Լիկեն Ճապոնիայի հավաքականի դեմ 1/8 եզրափակիչի խաղում խփել է երկու գոլ և օգնել է իր թիմին հաղթել 2:1 հաշվով։

## Ձեռքբերումներ
; Թիմային
; Ստանդարդ
* Բելգիայի Սուպերգավաթակիր՝ Նիդեռլանդներ (2011)

; Ռուսենգորդ
* Շվեդիայի Գավաթակիր, 2015/16
* Շվեդիայի Սուպերգավաթակիր, 2016

; Նիդեռլանդներ
* Եվրոպայի առաջնության հաղթող, 2017

; Անձնական
* Եվրոպայի լավագույն ֆուտբոլիստ, 2017
* ՖԻՖԱ-ի վարկածով աշխարհի լավագույն ֆուտբոլիստուհի՝ 2017

## Ծանոթագրություններ

Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Բարսելոնայի ֆուտբոլիստներ
Կատեգորիա:Կանանց ֆուտբոլի կիսապաշտպաններ
Կատեգորիա:Կանանց ֆուտբոլի հարձակվողներ
Կատեգորիա:Հոլանդացի ֆեմինիստներ
Կատեգորիա:Հոլանդացի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Փեյսվիլ

**Փեյսվիլ** (մալթայերեն՝ **Paċeville**, անգլերեն՝ **Paceville**), Սեյնթ Ջուլիանս քաղաքի թաղամաս-շրջաններից մեկը, Մալթայի գլխավոր նավահանգիստն ու գիշերային զվարճություններով հագեցած կյանքի կենտրոնը։

## Հակիրճ տեղեկատվություն
Փեյսվիլը գտնվում է Միջերկրական ծովի Սպինոլա ու Սեյնթ Ջուլիանս ծովածոցերի և Սեյնթ Ջորջ ծովախորշի միջև։ Համարվում է ոչ պաշտոնական վարչական միավոր և կառավարվում է Փեյսվիլի վարչական կոմիտեի կողմից (մալթայերեն՝  *Kumitat Amministrattiv Paceville*):

Մեր օրերի Փեյսվիլը լեփ-լեցուն է գիշերային ակումբներով, սթրիփ-ակումբներով, դիսկոտեկներով, խաղատներով, կինոթատրոններով, բարերով ու ռեստորաններով, որոնք սովորաբար աշխատում են մինչև լուսաբաց։ Գիշերային զվարճանքի այդ օբյեկտներ հաճախակի հաճախողների մեջ զգալի թիվ են կազմում 13-ից բարձր տարիքի երեխաները։ Հաճախակի են նաև ծեծկռտուքներն ու վայրագ պատահարները։

2015 թվականի նոյեմբերի 15-ին +*1 Club* ակումբի ապակե բազրիքը փլվեց, որի հետևանքով վնասվածքներ ստացան 71 պատանիներ ու երիտասարդներ, ընդ որում՝ նրանցից երկուսը հայտնվեցին ծայրահեղ ծանր վիճակում։ Այդ պատահարը առիթ տվեց, որ մեկ անգամ ևս լրջորեն արծարծվի Փեյսվիլի գիշերային զվարճանքի օբյեկտներ երեխաների այցելության հետ կապված մտահոգությունների հարցը և վարչապետ Յոզեֆ Մուսկատին ու ընդդիմության առաջնորդ Սայմոն Բուզուտիլին կոչ արեցին բոլոր միջոցները ձեռնարկել հաճախորդների անվտանգությունն ապահովելու համար։

Զվարճանքի վայրերից զատ՝ Փեյսվիլում են գտնվում նշանավոր այլ օբյեկտներ ևս, այդ թվում՝

* *Բեյ սթրիթ* առևտրի կենտրոնը
*Մալթայի ամենաբարձր երկնաքերը՝ *Portomaso Business Tower*-ը
* *Hilton*-ը և մի շարք այլ հանրահայտ հյուրանոցներ։

## Պատկերասրահ

Malta - St. Julian's (Triq it-Torri (Sliema)) 03 ies.jpg|
San Giulian, harbour with boats.jpg|
Balera Paceville.jpg|
Hôtel Hilton Paceville.jpg|
Havana Malte.jpg
Body shot in malta.jpg|
Gharghur and Paceville 01.jpg|
Gharghur and Paceville 02.jpg|
Nightlife in St Julien – Malta (4998727237).jpg|
Paceville Our Lady Mother of Good Counsel Church 2.jpg|


## Ծանոթագրություններ

## Արտաքին հղումներ
*http://www.holiday-malta.com/resort/malta/village/paceville/|Informazioni su Paceville

Կատեգորիա:Մալթայի բնակավայրեր
Կատեգորիա:Մալթայի քաղաքներ
Latata

**Latata** (ոճավորվում է` **LATATA**), հարավկորեական (G)I-DLE գըրլ բենդի դեբյուտային սինգլը նրանց դեբյուտային` «I Am» մինի ալբոմի համար։ Թողարկվել է 2018 թվականի մայիսի 2-ին CUBE Entertainment լեյբլում և տարածվել է Kakao M-ի կողմից։ Երգը գրել է խմբի անդամ Սոյոնը, իսկ պրոդյուսերավորել են Սոյոնը և Big Sancho-ն։ Երաժշտական տեսահոլովակը թողարկվել է նույն օրը։ (G)I-DLE-ի առաջին հաղթանակն այս երգով եղել է 2018 թվականի մայիսի 22-ին SBS MTV երաժշտական շոուի ժամանակ, իսկ երկրորդ հաղթանակը M Countdown-ի ժամանակ։

Երգի ճապոներեն տարբերակը թողարկվել է 2019 թվականի հուլիսի 31-ին նրանց դեբյուտային` «LATATA» մինի ալբոմի հետ միասին։ Հուլիսի 12-ին թողարկվել է ճապոներեն տարբերակի երաժշտական տեսահոլովակը։

## Առևտրային հաջողություն
Առաջին շաբաթվա ընթացքում «Latata»-ն չի կարողացել մտնել Gaon Digital Chart, սակայն այն ընդգրկվել է Download Chart-ում 68-րդ հորիզոնականով, իսկ հաջորդ շաբաթվա ընթացքում հասել է 8-րդ հորիզոնական։ Երկրորդ շաբաթում այն 35-րդ հորիզոնականով դեբյուտ է կատարել Gaon թվային չարթում, իսկ երկու շաբաթ անց հասել է 16-րդ հորիզոնական։ Այն նաև 66-րդ հորիզոնականով ընդգրկվել է Streaming Chart-ում, իսկ հաջորդ շաբաթ հասել է 23-րդ հորիզոնական։ Երգը ընգրկվել է Gaon սոցիալական չարթում 4-րդ հորիզոնականով, իսկ հաջորդ շաբաթ բարձրացել է մինչև 3-րդ հորիզոնական։

Ամերիկյան Billboard World Digital Songs չարթում այն ընգրկվել է 11-րդ հորիզոնականով, իսկ հաջորդ շաբաթ հասել է 4-րդ հորիզոնական` վաճառվելով 1000 օրինակ։ Ըստ 2018 թվականի օգոստոսի տվյալների, ԱՄՆ-ում երգը վաճառվել է 3000 օրինակով։

2018 թվականի թոփ 100 երգերի ցանկում «Latata»-ն զբաղեցնում է 37-րդ հորիզոնականը։

Փետրվարի 3-ին ՅուԹյուբյան 1theK-ալիքում բեռնված «Latata» երգի երաժշտական տեսահոլովակը հատել է 100 միլիոն դիտումների սահմանը։ 2020 թվականի ապրիլի տվյալներով տեսահոլովակի դիտումների քանակը 139 միլիոն է։

## Չարթեր

### Շաբաթական չարթեր

### Ամսական չարթեր

### Տարեվերջյան չարթեր

## Ծանոթագրություններ

Կատեգորիա:2019 երգեր
Ալեքս Պինա

**Ալեքս Պինա** (; ), իսպանացի հեռուստատեսային պրոդյուսեր, գրող, հեռուստասերիալների հեղինակ և ռեժիսոր, ով առավել հայտնի է «Թղթե տունը» () սերիալով։ Նրա նախորդ շոուների մեջ էին «Դեմ առ դեմ» «Նավամատույց» և «Պակոյի մարդիկ» սերիալները։ Պինայի վերջին աշխատանքը՝ «Կարմիր երկինք»-ը, սկսել է նկարահանվել 2019 թվականի նոյեմբերին։ Իսկ «Սպիտակ գծեր»-ը՝ «Թագը» սերիալի աշխատակազմի հետ համագործակցությունը Նեթֆլիքսի համարտադրությամբ, գտնվում է հետարտադրության փուլում։ The Hollywood Reporter-ն ընդգրկել է Պինային իր «2019 թվականի թոփ միջազգային շոուրաններներ» ցանկում։

## Կենսագրություն
Նա սկսել է իր կարիերան որպես լրագրող այնպիսի հրատարակություններում, ինչպիսիք են Diario Vasco-ն և Diario de Mallorca-ն, իսկ հետո՝ Եվրոպա Պրեսում։

1993-1996 թվականների ընթացքում նա աշխատել է որպես սցենարիստ և մոնտաժոր Videomedia-յի համար՝ մինչև Globomedia-յին միանալը 1996 թվականին։

1997 թվականին՝ նույն արտադրական ընկերության համար աշխատելիս, նա սկսել է հեռուստատեսությունում իր սցենարիստի կարիերան «Ավելի քան ընկերներ»-ից։ Այդ ժամանակից ի վեր նա սկսել է կատարել հեղինակի և գործադիր պրոդյուսերի դերերը տարբեր իսպանական նախագծերում, այդ թվում նաև «Սերրանո», «Պակոյի մարդիկ» և «Նավ» սերիալներում։

2016 թվականի վերջին Antena 3-ով «Դեմ առ դեմ»-ի լույս տեսնելուց հետո, Պինան լքել է Globomedia-ն և հիմնել Vancouver Media-ն՝ իր սեփական արտադրական ընկերությունը։ Դրա առաջին արտադրությունը՝ «Թղթե տունը», թողարկվել է 2017 թվականի մայիսի 2-ին և հավաքել ավելի քան 4 միլիոն դիտողներ։ Սերիալի դիստրիբյուտորը Նեթֆլիքսն է։ Այս նախագիծը դարձել է նրա կարիերայի մեծագույն հաջողությունն, ինչը նրան օգնել է բացառիկ պայմանագիր կնքել սթրիմինգային հարթակի հետ։

## Ծանոթագրություններ

## Արտաքին հղումներ
* 

Կատեգորիա:Իսպանացի գրողներ
Կատեգորիա:Իսպանացի կինոռեժիսորներ
Կատեգորիա:Իսպանացի ռեժիսորներ
Կատեգորիա:Իսպանացի սցենարիստներ
Կատեգորիա:Հեռուստատեսային պրոդյուսերներ
Կատեգորիա:Իսպանացի կինոգործիչներ
Եֆիմ Վերլոցկի

**Եֆիմ Վերլոցկի** (, ), խորհրդային գրաֆիկական նկարիչ։

## Կենսագրություն
Ծնվել է Դոբրյանկա ավանում (այժմ` Չերնիգովսկու մարզ), բժշկական գիտությունների դոկտոր, ատամնաբուժության և դիմածնոտային թեմաներով գիտական մի շարք աշխատանքների հեղինակ, պրոֆեսոր Աբրամ Վերլոցկու ընտանիքում։

Մանկության տարիներին շատ ժամանակ է անցկացրել Ֆիլիում, որտեղ ընտանիքն ապրում էր ամառանոցում, իրենց ընկերների` Ռոզենֆլեդ ընտանիքի հետ. մաթեմատիկոս, պրոֆեսոր Բորիս Ռոզենֆելդի (նկարիչ Մարկ Շագալի զարմիկի) հետ Ե. Վերլոցկին ընկերություն է արել ողջ կյանքի ընթացքում։

Հայրենական մեծ պատերազմի տարիներին եղել է 562-րդ կրակային գնդի հրամանատարի տեղակալ, եֆրեյտոր, առաջնագծի նկարիչ։

Պատերազմից հետո աշխատել է ԽՍՀՄ առողջապահության նախարարության առողջապահության կրթության ինստիտուտում որպես նկարիչ։

1990-ական թվականներին արտագաղթել է Իսրայել, որտեղ ապրել է մինչև 90 տարեկանը։

## Ստեղծագործություն
Առողջապահության կրթության ինստիտուտում ստեղծել է քարոզչական բազմաթիվ պաստառներ, այդ թվում՝ վեց ցուցապաստառներով կազմակերպել է «Մի խորտակիր քո ապագան» խորագրով ցուցահանդես (1979)։

**Մուլտֆիլմեր**

* 1941` Ֆաշիստական ոտքը չի մտնի մեր հայրենիք` նկարիչ
* 1946` Աղվեսն ու կեռնեխը` նկարիչ
* 1947` Սպիտակ ոսկի (բամբակ)` բեմադրող նկարիչ
* 1947` Քառյակ` նկարիչ-դեկորատոր

## Պարգևներ
* Կարմիր աստղի շքանշան (10.04.1944)
* Հայրենական պատերազմի առաջին աստիճանի շքանշան (06.04.1985)
* «Հայրենական մեծ պատերազմում Գերմանիայի դեմ տարած հաղթանակի համար» մեդալ (09.09.1945)

## Ծանոթագրություններ

## Արտաքին հղումներ
*
Էնի Պրու

**Էնի Պրու** (,  ), ամերիկացի գրող, լրագրող, սցենարիստ։

## Կենսագրություն
Էնի Պրուն ծնվել է 1935 թվականի օգոստոսի 22-ին, Կոնեկտիկուտում։ Ավարտել է Վերմոնտի համալսարանը։

Սերում է ֆրանսիացների ընտանիքից, ովքեր գաղթել են Կանադա։

Պրուն գրականության մի քանի մրցանակների դափնեկիր է։ Երկու անգամ արժանացել է Օ. Հենրի մրցանակի` «լավագույն պատմվածքի համար», իսկ 1998 թվականին «Սապատավոր լեռ» պատմվածքի համար։ 1994 թվականին արժանացել է Պուլիցերյան մրցանակի և Գրքի ազգային մրցանակ` (Նորություններ նավից) վեպի համար։ Իր առաջին վեպի` «Փոստային բացիկներ»-ի համար Պրուն պարգևատրվել է Ֆոլկների անվան ՊԵՆ ակումբի մրցանակով` գեղարվեստական գրականության ոլորտում։

Նրա սցենարով նկարահանված առաջին ֆիլմը թողարկվել է 2001 թվականին և կոչվել է «Նորություններ նավից»։ 2003 թվականին Պրուն նկարահանվել է  «Երիտասարդ գնա՛ Արևմուտք» ֆիլմում։

Սապատավոր լեռ պատմվածքը առաջին անգամ տպագրվել է New Yorker ամսագրում 1999 թվականին, հրապարակվել է Close Range ժողովածուում։ 2005 թվականին թողարկվել է համանուն ֆիլմը։

## Ծանոթագրություններ

## Արտաքին հղումներ

*Էնի Պրուի կայքը
*

Կատեգորիա:21-րդ դարի ամերիկացի վիպասաններ
Կատեգորիա:20-րդ դարի ամերիկացի կին գրողներ
Կատեգորիա:Պուլիցերյան մրցանակակիրներ
Կատեգորիա:21-րդ դարի ամերիկացի կին գրողներ
Կատեգորիա:20-րդ դարի ամերիկացի վիպասաններ
Կատեգորիա:Ամերիկացի լրագրողներ
Կատեգորիա:Ամերիկացի սցենարիստներ
Կատեգորիա:Ամերիկացի կին վիպասաններ
Կատեգորիա:Պոստմոդեռնիստ գրողներ
Կատեգորիա:Ամերիկացի պատմվածքագիրներ
Իրինա Եֆրեմովա

**Իրինա Ալեքսեևա Եֆրեմովա** (, ), ուկրաինացի քաղաքական գործիչ, 8-րդ գումարման Գերագույն խորհրդի Ժողովրդական պատգամավոր Ժողովրդական ճակատ կուսակցությունից, Ուկրաինայի ԿԸՀ անդամ։

## Կենսագրություն
Ավարտել է Գ. Սկովորոդայի անվան մանկավարժական ինստիտուտը (1988, մասնագիտությունը՝ ռուսաց լեզվի և գրականության ուսուցիչ), Յարոսլավ Իմաստունի անվան Ուկրաինայի ազգային ակադեմիան (2003, մասնագիտությունը՝ իրավագիտություն), նախագահին կից Ուկրաինայի Խարկովի տարածաշրջանային պետական կառավարման ինստիտուտ (2008, պետական կառավարման մագիստրոս), Ուկրաինայի ներքին գործերի նախարարության Խարկովի ազգային համալսարան (2017, իրավաբանական գիտությունների թեկնածու)։

Աշխատել է Խարկովի Լենինի ժողովրդական դատարանում դատական նիստի քարտուղար։ 1978 թվականին տեղափոխվել է Խարկովի մարզի Զմիյով քաղաք, որտեղ աշխատել է Զմիյովի շրջանի Չեմուժովկայի միջնակարգ դպրոցում, Զմիյովի շրջանային գործկոմում, Զմիյովի շրջանային պետական վարչակազմում (ընտանիքի և երիտասարդության հարցերի բաժնի պետ)։

2002-2005 թվականներին Կրեդո մասնավոր ընկերությունում (Զմիյովի շրջան) եղել է իրավաբան, 2005-2010 թվականներին՝ Պեչենեժսկի շրջանային պետական վարչակազմի նախագահ, 2010 թվականից՝ տարածաշրջանային քաղաքականության ինստիտուտի փոխտնօրեն։

2015 թվականին Իրինա Եֆրեմովան առաջին տեղն Է զբաղեցրել Խարկովի մարզի ամենաազդեցիկ կանանց վարկանիշում, որը կազմվել է քաղաքական խորհրդատվության կենտրոնի կողմից։

## Մրցանակներ
* Իշխանուհի Օլգայի 2-րդ աստիճանի շքանշան (2017)
* Իշխանուհի Օլգայի 3-րդ աստիճանի շքանշան
* Մեծ նահատակ Վարվարայի շքանշան
* Մեծ նահատակ Եկատերինայի 1-ին աստիճանի շքանշան
* Մեծ նահատակ Եկատերինայի 2-րդ աստիճանի շքանշան
* «Ռուսաստանի մկրտության 1020-ամյակին նվիրված» շքանշան
* «Ուկրաինայի 2007 թվականի գործարար մարդ» շքանշան

## Ծանոթագրություններ

## Արտաքին հղումներ
* Ирина Ефремова

Կատեգորիա:«Ժողովրդի ծառա» կուսակցության անդամներ
Կատեգորիա:Իրավաբանական գիտությունների թեկնածուներ
Կատեգորիա:Ուկրաինայի կին քաղաքական գործիչներ